তাহলে কোন একটা অণুর ডাইপোল মোমেন্ট আর বন্ধন ডাইপোল মোমেন্টের মধ্যে সম্পর্কটা কি? উত্তরটা হলো অণুতে যতগুলা ডাইপোল বন্ধন থাকে সবগুলার ডাইপোল মোমেন্টের ভেক্টর সমষ্টিই হল অণুর ডাইপোল মোমেন্ট যদি অণুতে একটাই বন্ধন থাকে (যেমন আমাদের AB যৌগ) তাহলে অণুর ডাইপোল মোমেন্ট হল বন্ধন ডাইপোল মোমেন্টের সমান। কিন্তু যদি কোন অনুতে ২ টা বন্ধন থাকে আর ২ টা ডাইপোল বিপরীত (1800 তে) দিকে কাজ করে? তখন ২ টা ডাইপোল মোমেন্টের লদ্ধি হবে 0 অর্থাৎ সমগ্র অণুর কোন ডাইপোল মোমেন্ট থাকবে না (যেমন CO2)। CO2 অণুতে দুটি C=O বন্ধন আছে। আর ২ টা “বন্ধন”ই পোলার বা ডাইপোল বন্ধন। কিন্তু তারপরও CO2 অণুটা কিন্তু ডাইপোল অণু না! কারণ এই ২ টা বন্ধনের আলাদা আলাদা ২ টা একই মানের ডাইপোল বন্ধন (যেহেতু ২ টা বন্ধনই C=O বন্ধন) বিপরীত দিকে কাজ করায় এরা একে অপরকে বাতিল করে দেয়। তাই সমগ্র অণুর কোন ডাইপোল (বা ডাইপোল মোমেন্ট) থাকে না। অর্থাৎ CO2 এর প্রত্যেকটা বন্ধন ডাইপোল বন্ধন হলেও অণুটা ডাইপোল না!